Namsadang

De ***namsadang*** (Korean pronunciation be: [nam.sa.daŋ]) be sam Korean itinerant troupe wey dey consist of male performers wey present various performing arts such as acrobatics, singing, dancing den playing like sam circus. Na dem say dem spontaneously form *namsadang* before 1900 for Joseon Dynasty ein tym insyd wey na dem dey wander about marketplaces den villages. Na dem dey consider de troupe as de lowest class for society insyd along plus *cheonmin* (vulgar commoners) anaa *baekjeong* (butchers), so say very few historical documents go remain for demma top. However, since sam record dey say dem perform sam puppet show for de Silla period tym insyd (57 BCE – 935 CE) wey dem find am, dem dey assume say similar types of itinerant companies appear for Korean history insyd a long tym ago.

## Ein Troupe organization
Na *Namsadang* usually dey consist of 40 ~ 50 members of all ages. De head of de group ein name be *kkokdusoe* (꼭두쇠, Korean pronunciation be: [k͈okt͈usʰwe]) wey de second-in-command ein name be *golbaengisoe* (골뱅이쇠 [kolbɛŋiːsʰwe]). Underneath na *tteunsoe* dey (뜬쇠 [t͈ɯːnsʰwe]), *gayeol* (가열 [kajʌl]), *ppiri* (삐리 [p͈iɾi]), *jeoseungpae* (저승패 [tɕʌsʰɯŋpʰɛ]), den *deungjimkkun* (등짐꾼 [tɯŋdʑimk͈un]). *Tteunsoe* be de head of each performance anaa senior performer wey *gayeol* be sam performer. *Ppiri* be sam apprentice. For addition, *jeoseungpae* dey refer elderly members wey *deungjimkkun* be porters.

## Namsadang nori
Na dem dey hold Namsadang's *yeonhui* (연희, 演戱) anaa performances for ground instead of theaters. As *namsadang* find sam village, na dem for get permission from de leader of de village so say dem go fi present demma talents. Members of *namsadang* perform de six *nori* for de biggest yard of de village. De sequence of six *nori* be as follows:

### Pungmul nori
*Pungmul nori* (풍물놀이) be de first performance of *namsadang nori*, wey dem combine plus music, dance, *sangmo nori* (상모놀이, spinning streamer hat performance) den various oda activities. *Pungmul* instruments dey comprise four percussion instruments such as *jing* (gong), *kkwaenggwari* (anoda kind of gong), *buk* (drum), *janggu* (double-headed drum) den several *sogo* (tabors) den nallari/Taepyeongso (double-reed), wey dey make unique melodies den rhythms. De music wey four instruments of *pungmul* dey play (i.e. *jing, kkwaenggwari, buk, janggu*) ein name be *samul nori* (four piece playing).

### Deotboegi
*Deotboegi* (덧뵈기) dey mean "See plus de mask on". Generally, dis performance get good humor den tendency wey go tickle de fancy of de public. *Deotboegi* dey gain high popularity among audience. However esana dey contain keen satire for de society top den yangban anaa noble class of Joseon Dynasty.

### Deolmi
Dem dey play *Deolmi* (덜미) anaa puppet play last. Dem sana know am as *"kkokdugaksi noreum"* (꼭두각시놀음), wey dey comprise de three words: *kkokdu* (puppet), *gaksi* (maiden) den noreum (*nori*, performance). For addition, de puppetry be *"bakcheomji noreum"* (박첨지놀음) den *"hongdongji nori"* (홍동지놀이), wey dem dey name all afta de main characters for de play insyd.

Generally performers dey use about 40 puppets den around 10 hand props.

## Baudeogi
Probably de most famous den person ever for de history of *namsadang* be *Baudeogi.* Ein real name be Kim Amdeok (김암덕). Dem born am as de daughter of sam poor peasant farmer wey join de troupe for de age of 5 for 1853 insyd. Na she get great makings of de six performances, wey plus ein amazing skills den artistic talent, cam turn sam big star among de public.

## Ein Cultural significance
You go fi see de significance of *namsadang nori* for ein common touch insyd. Dis cam for existence insyd spontaneously wey dem dey perform give poor farmers, folks, traders, den oda middle-class den low-class people. Na edey function as consolation give de public wey egain high popularity among de general populace. Wey though eno be so refined as oda Korean musical styles (i.e. Dodeuri) den dances (i.e. Kommu, sword dance) give de noble class, Esana be seen as performance wey be meant say ego convey den get most powerful appeal give emotion.

## Ein Restoration
Dem re-establish de troupe for Anseong insyd, wey be de birthplace of de old *namsadang*, so say ego preserve ein cultural heritage. De new troupe get ein regular performances for every Saturday wey esana dey provide overseas performances from tym go tym.

## Make you sana see

* Samul nori
* Kkoktugakshi Nori
* The King and the Clown
* Traditional Korean musical instruments
* Important Intangible Cultural Properties of Korea
* Traditional music of Korea
* Dance of Korea

## References